《新居感咏》
宋代·杜衍

无似老且病，惟恐归田迟。
一旦得引年，九天还听卑。
尚沾二品得，俾尽百年期。
恩深沦骨髓，感极横涕洟。
始营菟裘地，来向濉水湄。
城隅最穷僻，匠者宁求奇。
卜築悉由己，轩牖亦随宜。
外以蔽风雨，向内安妻儿。
燕雀莫群噪，鹪鹩才一枝。
因念古圣贤，名为千古垂。
何尝广居室，俭为后人师。
亚圣乐箪食，寝丘无立锥。
文终防势夺，去病耻家为。
文园四壁立，郑公小殿移。
伊余具员者，适会承平时。
无术毗万务，无才抚四夷。
为郡亦龊龊，劳心徒孜孜。
促身已天幸，拊己宜自知。
开卷颜间厚，复懼来者嗤。
勗哉知止足，清白犹可追。

作者简介：杜衍（978年—1057年3月17日），字世昌。越州山阴（今浙江绍兴）人。北宋名臣，唐朝名相杜佑之后。大中祥符元年（1008年），杜衍登进士第，补扬州观察推官，历知乾、扬、天雄、永兴、并等州军，以善于治狱闻名。庆历七年（1047年），以太子少师致仕，累加至太子太师，封祁国公。杜衍寓居南都十年后，于嘉祐二年（1057年）去世，年八十。获赠司徒兼侍中，谥号“正献”。杜衍善诗，工书法，所写正、行、草书皆有章法，为世人推重。《两宋名贤小集》收有《杜祁公摭稿》一卷，《全宋诗》录有其诗。